गुवाहाटी,अक्टबर  2  : आसाम बिधान सभानि बुंथिगिरि हितेन्द्र नात गौस्वामि बिथांआ सोलिफुबाय थानाय बिधान सभानि जथुमायाव साफ्रोमबो सभानि सोद्रोमाफोरखौ मिथिहोयोदि बिथांआ दानि सोलिफुबाय थानाय जेंना,सनदेह' गोनां भट सोगिरिफोरनि मुं एबा ' डि ' भटारखौ लानानै हादोरसानि मोनफ्रोमबो राजखान्थि दोलोपोरजों जयै जथुमनानै सावरायगोन ।समबाराव आसाम बिधान सभानि जथुमायाव सनदेह' गोनां भट सोगिरिफोरनि जेंनाखौ लानानै जेब्ला कंग्रेज दोलोनि MLA सेरमान आलि बिथांआ सोंथि सोङो अब्ला लोगो जानानै खुंथायाव थानाय हान्जानि दैदेनगिरि आरो बेरेखा हान्जाफोरा गावजोंगाव सोंखारिलायो आरो खुंथायनि बेरेखा हान्जा कंग्रेज दोलोआ मोन्नै बाथ्राखौ लानानै सरकारखौ सोंखारियो ।सिमायाव थानाय पुलिसफोरा मिथिया हसिया सुबुंफोरनो नटिस होगासिनो दं आरो जाय बिथांमोनखौ बिजिरसालिआ भारतारि होन्ना फोसावदों बे बिथांमोनि बेरेखायै दासिमबो सन्देह' गोनां भट सोगिरि एबा Doubtful Voter खौ बोखाराखै होन्ना सरकारखौ नारसिनो ।